Edith – Runoilijan elämä ja myytti

Edith: Runoilijan elämä ja myytti () on Agneta Rahikaisen kirjoittama Edith Södergranin elämäkerta. Teos ilmestyi ruotsiksi ja suomeksi vuonna 2014, ja sen kustantaja on Schildts & Söderströms. Teoksen on suomentanut Jaana Nikula.

 Sisältö 
Alkusanoissa Rahikainen kertoo teoksen taustoista. Hän sai aikoinaan Svenska litteratursällskapetilta tehtäväksi laatia Södergranin kirjeisiin kommentit. Sitä ennen hän oli jo toimittanut Södergranin ottamista valokuvista kokoelman Tulena yli tuhkan. Södergran jäi kytemään hänen mieleensä, ja hän kirjoitti vuosien mittaan tästä useita artikkeleita. Väitöskirjassaan Poeten och hennes apostlar en biomytografisk analys av Edith Södergranbilden (2014) hän keskittyy erityisesti Södergran-myyttiin pohtien sitä teoreettisesti ja analysoiden kirjallisuushistoriallisesti. — Väitöskirja, johon Edith: Runoilijan elämä ja myytti pohjautuu. Edith: Runoilijan elämä ja myytti puolestaan on yleistajuinen teos, jossa on väitöskirjasta puuttuva elämäkertaosuus, mutta Rahikaisen mukaan teoksia voi lukea rinnakkain, jolloin syntyy täysi kuva siitä, millaisena hän näkee Södergranin.Rahikainen, luku ”Alkusanat”, s. 13–14.

Alkusanojen jälkeisessä jaksossa ”Elämäkerran ongelma” Rahikainen käsittelee aiempien elämäkertojen ongelmia. Hänen teoksensa on vastaus varsinkin Gunnar Tideströmin elämäkertaan, jossa kirjoittaja Rahikaisen mukaan tekee oletuksia ja esittää arvailuja. Södergranin runoja ovat esimerkiksi juuri Tideström ja Olof Enckell käsitelleet omaelämäkerrallisina, ja tästä biografis-psykologisesta tulkinnasta Rahikainen esittää omat kommenttinsa. Hän paheksuu, että menetelmää on sovellettu erityisesti naiskirjailijoiden kohdalla.

Södergranin elämästä on säilynyt aineistoa hyvin niukasti, ja siksi on ollut houkuttelevaa tulkita runoja psykologisesti. Södergranin myöhemmät elämäkerrat pohjautuvat tosiseikkojen osalta Enckellin ja Tideströmin teoksiin. Rahikainen itse on käyttänyt elämäkerrallisina lähteinään Ebba Witt-Brattströmin ja Jan Hällin teoksia, jotka kylläkin pohjautuvat Tideströmin tietoihin mutta kyseenalaistavat niitä. Myös Hagar Olssonin Södergran-kirjeiden kommentteihin he suhtautuvat kriittisesti,Rahikainen, luku ”Elämäkerran ongelma”, s. 17–19. toisin kuin monet tutkijat lähes kritiikittä vielä 1990-luvullaRahikainen, luku ”Elämäkerran ongelma”, s. 23..

Teoksen pääsisältö jakautuu kahtia. Ensimmäinen osa käsittelee Edith Södergranin elämää ja tuotantoa. Toisessa osassa Rahikainen käsittelee Södergran-myytin syntyä hänen kuolemansa jälkeen, hänen asemaansa sekä häntä koskevaa tutkimusta.

 Vastaanotto 
Arvioissa todetaan Rahikaisen itsensäkin esittämä näkemys, että Södergranista on aiemmin luotu kuva herkkähermoisena runoilijattarena ja kuolemaa kaihoavana luonnonlapsena. Sen myytin Rahikainen kumoaa.Uusi elämäkerta kumoaa myytit Edith Södergranista. Iltalehti. 

Suvi Ahola viittaa elämäkertaa käsittelevässä kirjoituksessaan Hagar Olssoniin, kun hän toteaa: ”Mitä lähempänä tutkijaa aihe on, sitä vaikeampi päämäärää tai agendaa on havaita, vaikka se jälkeenpäin katsoen olisi räikeästi puolueellinen. Siksi aiheisiin on aina syytä palata. Ja siksi tutuista, pölyisinäkin pidetyistä kansalliskirjailijoista voi löytää aina uusia puolia.” Hän huomauttaa myös, että samanlaista uudelleenarviointia on tehnyt myös Minna Canthin elämäkerran kirjoittaja Minna Maijala teoksessaan Herkkä, hellä, hehkuvainen: Minna Canth (2014).

Mervi Kantokorven sanoin ”Olsson korvamerkitsi Edithin omakseen”, ja hänen jäljissään myyttiä kirjoittivat selittäjät, kuten Gunnar Tidenström ja Elmer Diktonius. Rahikainen tulkitsee Södergran-aineiston uudelleen, ja syntyy kuva itseironisesta naisesta, jota Kantokorpi vertaa vapaudessa ja sosiaalisuudessa Peppi Pitkätossuun. Sen sijaan Södergranin runoutta Rahikainen käsittelee Kantokorven mielestä kevyellä otteella, eikä modernismikeskustelu ole hänen alaansa. Niissä Rahikaisen Edith jää hänen mukaansa kauaksi Maijalan Minna Canth -elämäkerrasta.

 Lähteet 

 Aiheesta muualla 
 Komu, Eija: Edith. Runoilijan elämä ja myytti.  Savon sanomat 17.5.2014.
 Pietarsaaren Edith Södergran -päivä. Yle Arena. (Ohjelman loppupuolella Agneta Rahikaisen haastattelu.)

Luokka:Elämäkerrat ja muistelmat
Luokka:Suomalaiset tietokirjat
Luokka:Vuoden 2014 kirjat